Meksyk (hišp. Ciudad de México, nah. Tenochtitlán, ang. Mexico City) – stolica Meksyku, pouožōna na wyžyniy ležōncyj we środkowyj tajli kraju. Zajmuje 1479 km² placu. Populacyjo miasta wynosi 8 720 916 ludzi, natōmiast ôbšar metropolitarny zamieškuje 19 231 829 ôsōb (2005 r.). Šacuje sie, aže couke mygalopolis ličy ōng. 22-25 mln mieškańcōw a je uznawano za třecio, po Tokio a Seulu aglōmeracyjo miejsko świata. Rygiōn miasta ôdznačo sie tyž jydnym s nojwiynkšych a nojšybšych přirostōw ličby ludności. Meksyk zostou zouožōny we XIV w. bez Aztekōw (Tenochtitlán). W krōtkym ôkresie stou sie ôśrodkym Imperiōm Aztekōw. Wspōučesny Meksyk je cyntrōm polityčnym, kulturalnym a gospodarčym Federacyji Meksykańskij. Mimo, aže kedyś bōu znōny kej "Miasto pauacōw" a miejsce s nojbardzij "přejřistym luftym", gwoutowno urbanizacyjo a rozwōj přymysuowy doprowadziuy do přeludniynio a zaniyčyščynio środowiska. Dali možna sam znejść bajšpile wspōúčesnygo a kolōnialnyjnygo baukunštu a lične parki a muzea. Historyčne cyntrōm miasta a ležōnce we jygo pobližu puywajōnce uōgrody Xochimilco zostouy wpisane na lista Światowygo Dziedzictwa Kultury UNESCO we 1987. Do tej listy we 2004 roku dodano dōm a pracownia architekta Luisa Barragána, a we 2007 roku tyž kampus ōniwersytecki při Universidad Nacional Autónoma de México ("Narodowym Autōnōmičnym Uniwersytecie Meksyku").